**DĖL VAIKŲ PRIEŽIŪROS PASLAUGŲ TEIKIMO 2023 METŲ LIEPOS IR RUGPJŪČIO MĖNESIAIS ROKIŠKIO RAJONO SAVIVALDYBĖS ŠVIETIMO ĮSTAIGOSE, VYKDANČIOSE IKIMOKYKLINIO IR PRIEŠMOKYKLINIO UGDYMO PROGRAMAS**

2023 m. gegužės 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 1 dalies 8 punktu, atsižvelgdamas į tėvų poreikį dėl vaikų priežiūros švietimo įstaigose 2023 m. liepos–rugpjūčio mėnesiais, Rokiškio mokykloje-darželyje „Ąžuoliukas“ planuojamus remonto darbus 2023 m. vasarą, Rokiškio rajono savivaldybės taryba nusprendžia:

1. Teikti Rokiškio rajono savivaldybės švietimo įstaigose, vykdančiose ikimokyklinio ir priešmokyklinio ugdymo programas, vaikų priežiūros paslaugas 2023 m. liepos 3 d. ̶ rugpjūčio 18 d.

2. Nustatyti, kad:

2.1. 2023 m. liepos 3 d. ̶ rugpjūčio 18 d. vaikų grupės gali būti formuojamos naujai iš to paties arba skirtingo amžiaus vaikų;

2.2. minimalus vaikų skaičius grupėje – 7 vaikai;

2.3. kiekviena švietimo įstaiga, įvertinusi finansinius ir žmogiškuosius išteklius, planuojamus remonto darbus ir lankančių vaikų tėvų (globėjų) poreikius, nepažeidžiant higienos normų reikalavimų, pati nusprendžia apie grupių skaičių ir vaikų jose skaičių;

2.4. tėvai (globėjai) švietimo įstaigos direktoriui pateikia prašymą (1 priedas) dėl vaiko priežiūros paslaugų teikimo 2023 m. liepos 3 d.–2023 m. rugpjūčio 18 d.;

2.5. švietimo įstaigos direktorius, atsiradus papildomam poreikiui dėl vaikų priežiūros ir esant laisvoms vietoms jau suformuotose grupėse, gali tenkinti tėvų (globėjų) prašymus ir po 2023 m. liepos 3 d.;

2.6. vaikų priežiūros paslaugos teikiamos:

2.6.1. vaikams, augantiems šeimose, kurioms teikiama socialinių įgūdžių ugdymo, palaikymo ir/ar atkūrimo paslauga;

2.6.2. vaikams, kurių tėvai (globėjai) 2023 m. liepos 3 d.–rugpjūčio 18 d. laikotarpiu neatostogaus ar esant kitoms svarbioms priežastims;

2.6.3. ukrainiečių vaikams.

2.7. Rokiškio mokyklos-darželio „Ąžuoliukas“ vaikų priežiūros paslaugos 2023 m. liepos mėnesį teikiamos Rokiškio lopšelyje-darželyje „Nykštukas“ ir Rokiškio lopšelyje-darželyje „Varpelis“ tiems vaikams, kurių abu tėvai (globėjai) liepos mėnesį neatostogaus.

3. Įpareigoti:

3.1. Rokiškio lopšelio-darželio „Nykštukas“ ir Rokiškio lopšelio-darželio „Varpelis“ direktorius paruošti po vieną grupę ir sudaryti sąlygas Rokiškio mokyklos-darželio „Ąžuoliukas“ vaikams 2023 m. liepos mėnesį lankyti Rokiškio lopšelį-darželį „Nykštukas“ ir Rokiškio lopšelį-darželį „Varpelis“;

3.2. Rokiškio mokyklos-darželio „Ąžuoliukas“ direktorių informuoti ugdytinių tėvus (globėjus) apie vaikų priežiūros paslaugų teikimą 2023 m. liepos mėnesį Rokiškio lopšelyje-darželyje „Nykštukas“ ir Rokiškio lopšelyje-darželyje „Varpelis“.

4. Vaikams, lankantiems 2023 m. liepos 3 d. ̶ rugpjūčio 18 d. Rokiškio rajono švietimo įstaigas, netaikyti Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo 15.6 papunkčio nuostatų.

5. Skelbti šį sprendimą Rokiškio rajono savivaldybės interneto svetainėje [www.rokiskis.lt](http://www.rokiskis.lt).

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Audronė Rekertienė

 PATVIRTINTA

 Rokiškio rajono savivaldybės mero

 2023 m. balandžio 7 d. potvarkiu

 Nr. MV-17

**SPRENDIMO PROJEKTO**

**DĖL VAIKŲ PRIEŽIŪROS PASLAUGŲ TEIKIMO 2023 METŲ LIEPOS IR RUGPJŪČIO MĖNESIAIS ROKIŠKIO RAJONO SAVIVALDYBĖS ŠVIETIMO ĮSTAIGOSE, VYKDANČIOSE IKIMOKYKLINIO IR PRIEŠMOKYKLINIO UGDYMO PROGRAMAS,**

**AIŠKINAMASIS RAŠTAS**

2023-05-02

Projekto rengėjas – Audronė Rekertienė, Švietimo ir sporto skyriaus vyriausioji specialistė

Pranešėjas komitetų ir Tarybos posėdžiuose – Aurimas Laužadis, Švietimo ir sporto skyriaus vedėjas

|  |  |  |
| --- | --- | --- |
| 1. | Sprendimo projekto tikslas ir uždaviniai | Nustatyti Rokiškio rajono savivaldybės švietimo įstaigose, vykdančiose ikimokyklinio ir priešmokyklinio ugdymo programas, vaikų priežiūros paslaugų teikimą 2023 m. liepos 3 d. ̶ rugpjūčio 18 d. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos |  Vietos savivaldos įstatymo 6 straipsnio 1 dalies 8 punktu (savarankiška savivaldybės funkcija ikimokyklinio ugdymo, vaikų užimtumo organizavimas) |
| 3. | Laukiami rezultatai | Nustatytas Rokiškio rajono savivaldybės švietimo įstaigose, vykdančiose ikimokyklinio ir priešmokyklinio ugdymo programas, vaikų priežiūros paslaugų teikimas, grupių formavimas, švietimo įstaigų įsipareigojimai 2023 m. liepos 3 d. ̶ rugpjūčio 18 d.Tėvams (globėjams), kurie neatostogaus sudarytos sąlygos vesti vaikus į Švietimo įstaigose veikiančias grupes.  |
| 4.  | Lėšų poreikis ir šaltiniai | Lėšos numatytos planuojant savivaldybės biudžetą .  |
| 5.  | Antikorupcinis sprendimo projekto vertinimas |  |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Projektas neprieštarauja galiojantiems teisės aktams. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |